PYLONคว้างานเพียบฉลองปีใหม่
ดันงานในมือพุ่งเฉียดพันล้านITDแจงพอร์ตการลงทุนตปท.
8 ธ.ค. 2554

ดันงานในมือพุ่งเฉียดพันล้านITDแจงพอร์ตการลงทุนตปท. 
PYLON คว้างานรวดเดียว 9 โครงการ มูลค่า 143 ล้านบาท ดันงานในมือเฉียด 1,000 ล้านบาท ITD แจงลงทุนต่างประเทศ 
นายบดินทร์ แสงอารยะกุล กรรมการรองผู้จัดการใหญ่ บริษัท ไพลอน (PYLON) เปิดเผยว่า บริษัทได้รับการยืนยันการจ้างงานก่อสร้างโครงการจำนวนทั้งสิ้น 9 โครงการ รวมเป็นจำนวนเงิน 143.59 ล้านบาท ซึ่งส่วนใหญ่จะเป็นงานเสาเข็มเจาะ 
“งานใหม่ที่ได้เข้ามาจะทำให้งานในมือของบริษัทเพิ่มขึ้น ล่าสุดมาอยู่ที่ 950 ล้านบาท และช่วงเวลาที่เหลือก่อนสิ้นปีก็มีงานที่รอเซ็นสัญญาอยู่ซึ่งจะพยายามทำให้ได้มากที่สุด” นายบดินทร์ กล่าว
สำหรับเป้าหมายการทำธุรกิจในปีนี้ถือว่าเป็นไปตามแผนงานและถ้าหากไม่เจอน้ำท่วมก็จะดีกว่าแผนที่วางไว้ว่าปีนี้รายได้จะโตถึง 20% จากปีก่อนที่มีรายได้ 630 ล้านบาท ส่วนงวด 9 เดือนบริษัทมีกำไรสุทธิแล้ว 64 ล้านบาท มีรายได้รวม 738 ล้านบาท
งานใหม่ของบริษัท ไพลอน ได้แก่ โครงการคอนโดนิเนียมของ บริษัท แอล.พี.เอ็น.ดีเวลลอปเมนท์ (LPN) จำนวน 3 โครงการ คืออาคารชุดพักอาศัย ยู ดีไลท์ 2 แอท บางซื่อ สเตชั่น ของแกรนด์ ยูนิตี้ ดิเวลล็อปเมนท์ โครงการก่อสร้างอาคารอเนกประสงค์ สถาบันสุขภาพเด็กแห่งชาติมหาราชินี ถนนราชวิถี ซึ่งการรับจ้างจากบริษัท เพาเวอร์ไลน์เอ็นจิเนียริ่ง โครงการก่อสร้างอาคารสำนักงานเจริญอักษร บริษัทเจริญอักษร โฮลดิ้ง กรุ๊พ โครงการก่อสร้างอาคารสำนักงานใหญ่ และอาคารจอดรถของบริษัท ปูนซิเมนต์ไทย โครงการ New Lab Building Map Ta Phut Rayong ของบริษัท เบเยอร์ ไทย และโครงการอาคารเก็บสินค้าโลจิสติกส์ วัน และอาคารสำนักงาน 2 ชั้น ต.บ่อวิน อ.ศรีราชา จ.ชลบุรี ของบริษัท โลจิสติกส์ วัน
ด้านนางนิจพร จรณะจิตต์ กรรมการรองประธานบริหารอาวุโส บริษัท อิตาเลียนไทย ดีเวล๊อปเมนต์ (ITD) เปิดเผยว่า บริษัทได้ลงทุนในบริษัทต่างๆ เพื่อสนับสนุนการดำเนินธุรกิจ คือการลงทุนจัดตั้งบริษัทในประเทศมาเลเซียคือ บริษัท ItalianThai International ซึ่งถือหุ้น 99.99% เพื่อดำเนินธุรกิจรับเหมาก่อสร้างสาธารณูปโภค 
บริษัท ITD Construction SDN.BHD ซึ่งถือหุ้น 99.99% ดำเนินธุรกิจประกอบรับเหมาก่อสร้างต่างๆ ของภาคเอกชน และในเดือน ต.ค. 2553 ITD Construction ได้ไปลงทุนใน ITD Vertex Consortium SDN.BHD โดยเข้าถือหุ้น 70% ดำเนินธุรกิจรับเหมาก่อสร้างโครงการ Drapport